टाइम8, कक्राझार, जानुवारी 25: बिटिआर गोरोबथा सान फालिनायनि नैथि साननि हाबाफारिखौ बादियै दिनै फुंबिलियावनो कक्राझार, चिरां, बाक्सा आरो उदालगुरि जिल्लायाव गुबुन गुबुन हारि माहारिनि गेजेराव गोजोन खौसेथि अनलाइनाय आरो जौगासारनायनि थाखाय हारिमु हान्जा सुरनाय लोगोसे हारिमु सोलाय-सोल’ हाबाफारिखौ मावफुंनाय जायो। बे हाबाफारिजोंनो लोब्बा लाखिनानै कक्राझार सहरनि बड’फा नोगोराव थानाय बडलेण्ड हायुङारि गौथुमनि सेक्रेटारियेट लांगोनायाव लुफुंथ’ना लाखिनाय हाउस अफ सेन्ज मुंनि सेमिनार हलआव दिनै मोनाबिलि समाव खुंफुंनाय हारिमु मोनाबिलि समाव गोदै गारांजों मेथाय रोजाबना हाबाफारिखौ बेखेवो बिटिसिनि सावस्रि आरो हारिमु बिफाननि मावफुं सोद्रोमा अरुप कुमार दे सम्पक बिथाङा।